**Stratēģiskās vadības tematiskā komiteja**

(Ministru prezidenta 09.11.2023. rīkojums Nr. 2023/1.2.1.-286)

**SĒDES PROTOKOLS**

|  |  |  |
| --- | --- | --- |
| Rīgā | Nr. 1 | 2025. gada 18. martā |

|  |  |  |
| --- | --- | --- |
| **Sēdi vada** |  |  |
| Ministru prezidente | – | E. Siliņa |
|  |  |  |
| **Piedalās:** |  |  |
| **Tematiskās komitejas locekļi:** |  |  |
| Aizsardzības ministrijas parlamentāra sekretāre | – | L. Gātere |
| Ekonomikas ministrs | – | V. Valainis |
| Finanšu ministrs | – | A. Ašeradens |
| Iekšlietu ministrs | – | R. Kozlovskis |
| Kultūras ministre | – | A. Lāce |
| Klimata un enerģētikas ministrijas parlamentārais sekretārs | – | J. Irbe |
| Labklājības ministrs | – | R. Uzulnieks |
| Satiksmes ministrijas parlamentārais sekretārs | – | Ģ. Dubkēvičs |
| Tieslietu ministre | – | I. Lībiņa-Egnere |
| Viedās administrācijas un reģionālās attīstības ministre | – | I. Bērziņa |
| Zemkopības ministrijas parlamentārais sekretārs | – | N. Šmits |
|  |  |  |
| **Institūciju pārstāvji:** |  |  |
| Ārlietu ministrija | – | A. Viļumsons |
| Ekonomikas ministrija | – | O. Feldmane |
|  |  | A. Lazarevs |
|  |  | U. Feldentāle |
|  |  | A. Mazitāne |
| Finanšu ministrija | – | B. Bāne |
| Iekšlietu ministrija | – | D. Trofimovs |
| Izglītības un zinātnes ministrija v. s. p. i. | – | I. Juhņēviča |
| Klimata un enerģētikas ministrija | – | L. Kurevska |
|  |  | S. Seņkāns |
| Kultūras ministrija | – | D. Vilsone |
|  |  | A. Rupenheite |
| Labklājības ministrija | – | I. Alliks |
| Satiksmes ministrija | – | L. Priedīte-Kancēviča |
| Tieslietu ministrija | – | A. Smiltēna |
| Veselības ministrija | – | A. Balode |
| Viedās administrācijas un reģionālās attīstības ministrija | – | I. Oša |
|  |  | D. Vilkaste |
| Zemkopības ministrija | – | Ģ. Krūmiņš |
| Ministru prezidentes birojs | – | K. Ploka |
|  |  | I. Skrodele |
|  |  | E. Pukinsks |
|  |  | I. Dālderis |
| Valsts Kanceleja | – | R. Kronbergs |
|  |  | I. A. Ekolna |
|  |  |  |
| **Protokolē** |  |  |
| Valsts kancelejas pārstāve | – | L. Milenberga |
|  |  |  |
| Sēdi sāk plkst. 9:00 |  |  |

**1. §**

**Par pasākumu īstenošanas progresu administratīvā sloga mazināšanai nekustamo īpašumu attīstībā:**

1. **Grozījumi likumā “Par ietekmes uz vidi novērtējumu”**
2. **Grozījumi Būvniecības likumā**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(J. Irbe, L. Kurevska, O. Feldmane, A. Ašeradens, I. Bērziņa, E. Siliņa)

1. Pieņemt zināšanai Klimata un enerģētikas ministrijas pārstāves sniegto prezentāciju “Ceļā uz efektīvāku IVN procesu” un informāciju par sagatavotajiem grozījumiem likumā “Par ietekmes uz vidi novērtējumu”.

2. Atbalstīt Klimata un enerģētikas ministrijas sagatavoto piedāvājumu virzībai uz efektīvāku ietekmes uz vidi novērtējuma procesu.

3. Konceptuāli atbalstīt likumprojekta par grozījumiem likumā “Par ietekmes uz vidi novērtējumu” virzību izskatīšanai Ministru kabinetā, pirms tam izskatot nesaskaņotos jautājumus Valsts sekretāru sanāksmē.

4. Pieņemt zināšanai Ekonomikas ministrijas pārstāves sniegto prezentāciju par grozījumiem Būvniecības likumā (24-TA-2288) un Ekonomikas ministrijai, atbilstoši sēdē sniegtajai informācijai un piedāvātajiem risinājumiem:

5.1. precizēt likumprojekta 6. pantu un 8. pantu atbilstoši panāktajai vienošanai ar biedrību “Latvijas Lielo pilsētu asociācija”, ka būvniecības ieceres publisko apspriešanu pašvaldība var prasīt rīkot arī gadījumā, ja ir lokālplānojums, un ka gadījumā, ja būvniecības ieceres realizācijas ietvaros mainās teritorijas plānojums, lokālplānojums vai detālplānojums un būvniecības ierosinātājs vēlas piemērot spēkā esošo regulējumu, tad to piemēro bez izņēmumiem;

5.2. precizēt likumprojekta 5. pantu atbilstoši panāktajai vienošanai ar Klimata un enerģētikas ministriju, ka tehniskos noteikumus vides aizsardzības un dabas aizsardzības jomā izsniedz Valsts vides dienests un Dabas aizsardzības pārvalde atsevišķi, kā arī katra institūcija skaņo būvniecības ieceri savas kompetences ietvaros;

5.3. precizēt likumprojekta 12. pantu atbilstoši panāktajai vienošanai ar Klimata un enerģētikas ministriju, ka piedāvātais regulējums attiecināms uz inženiertīkliem, kas uzbūvēti pēc 2013. gada. Attiecībā uz inženiersistēmām, kas ir uzbūvētas pirms 2013. gada, normatīvajā regulējumā ir jāparedz pienākums inženiersistēmas turētājam būvprojektēšanas procesā norādīt uz nepieciešamību veikt inženiersistēmas novietojuma precizēšanu un datu aktualizēšanu valsts informācijas sistēmās, papildus nosakot kārtību, kādā tas tiek veikts;

5.4. precizēto likumprojektu, anotāciju un Ministru kabineta sēdes protokollēmuma projektu iesniegt izskatīšanai Ministru kabineta sēdē.

**2. §**

**Par administratīvā sloga mazināšanu kultūras pieminekļu aizsardzībā**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(A. Lāce, V. Valainis, O. Feldmane, E. Siliņa)

1. Pieņemt zināšanai kultūras ministres sniegto prezentāciju “Par administratīvā sloga mazināšanu kultūras pieminekļu aizsardzības jomā”.

2. Kultūras ministrijai sadarbībā ar Nacionālo kultūras mantojuma pārvaldi līdz 2025. gada maijam izstrādāt un iesniegt izskatīšanai Stratēģiskās vadības tematiskā komiteja sēdē detalizētas procesu shēmas būvniecībai Rīgas vēsturiskajā centrā (RVC), kā arī konkrētus priekšlikumus grozījumiem normatīvajā regulējumā attiecībā uz būvniecību RVC.

**3. §**

**Birokrātijas mazināšanas pasākumi 2025. gadā** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(R. Kronbergs, A. Ašeradens, E. Siliņa)

1. Pieņemt zināšanai Valsts kancelejas direktora sniegto informāciju par birokrātijas mazināšanas rīcības grupas iecerēto darbību.

2. Valsts kancelejai līdz 2025. gada 25. aprīlim iesniegt izskatīšanai Ministru kabinetā ziņojumu par rīcības grupas darba progresu un risinājumiem birokrātiskā sloga mazināšanai valsts pārvaldes funkciju izpildē un pakalpojumu sniegšanā.

Sēdi slēdz plkst. 10.40

|  |  |  |
| --- | --- | --- |
| Ministru prezidente | (paraksts\*) | Evika Siliņa |

\* Dokuments ir parakstīts ar drošu elektronisko parakstu